b'\n_START_ARTICLE_\nTeritorialna obramba Republike Slovenije\n_START_SECTION_\nZgodovina\n_START_PARAGRAPH_\nPo napadu Sovjetske zveze na \xc4\x8ce\xc5\xa1koslova\xc5\xa1ko avgusta 1968 je jugoslovanski politi\xc4\x8dni vrh sprejel doktrino o splo\xc5\xa1ni ljudski obrambi ter sklep o ustanovitvi teritorialnih obramb republik in pokrajin. Teritorialna obramba Socialisti\xc4\x8dne republike Slovenije je bila ustanovljena 20. novembra 1968._NEWLINE_Po zmagi Demosa na prvih demokrati\xc4\x8dnih volitvah v Sloveniji leta 1990 je zvezna oblast v Beogradu ukazala razoro\xc5\xbeitev TO Slovenije, vendar ukaza v Sloveniji niso v celoti upo\xc5\xa1tevali. Veliko oro\xc5\xbeja je takrat izginilo iz skladi\xc5\xa1\xc4\x8d in je bilo kasneje uporabljeno pri ustanavljanju prvih enot Teritorialne obrambe Republike Slovenije.'